І зноў жа ўрад спрабуе лячыць раны явачным парадкам. Прыхільнікі Мадуры прыходзілі ў крамы і патрабавалі ад іх уладальнікаў тут і зараз знізіць кошты на тавары. Нечаканы распродаж, натуральна, выклікаў эйфарыю ў тых, хто быў у гэты час у крамах. Аднак у нацыянальным маштабе такая мера хутчэй спрыяла падзенню прадпрымальніцкай актыўнасці, што стала яшчэ адным штуршком для росту дэфіцыту. У гэтым плане цікава, што першыя барыкады супраць Мадуры паўсталі ў бедных кварталах, якія доўгі час лічыліся бастыёнам рэжыму.